BJCHI รับงานโครงสร้างเหล็กต้นแบบอุตฯพลังงานแสงอาทิตย์ในออสเตรเลีย
BJCHI คว้างานโครงสร้างเหล็กต้นแบบอุตฯพลังงานแสงอาทิตย์ในออสเตรเลีย ขณะที่มูลค่ารวมทั้งหมดอยู่ระหว่างการเจรจากับ SunSHIFT ในฐานะเจ้าของโครงการ
8 ก.ย. 2560

นายหยัง เจิน ลี กรรมการผู้จัดการ บริษัท บีเจซี เฮฟวี่ อินดัสทรี จำกัด (มหาชน) หรือ BJCHI เปิดเผยว่า บริษัทได้รับงานโครงสร้างเหล็กสำหรับโครงการต้นแบบในอุตสาหกรรมพลังงานแสงอาทิตย์ โดยเป็นงานโครงสร้างเหล็กสำหรับใช้ติดตั้งแผงโซลาร์เซลล์ที่สามารถเคลื่อนย้ายได้แห่งแรกของโลก ซึ่งเป็นโครงการต้นแบบที่ประเทศออสเตรเลีย และในปัจจุบันอยู่ระหว่างการศึกษาเพิ่มเติมเพื่อนำไปใช้ในภูมิภาคอื่น เช่น แอฟริกา อเมริกาใต้ และปาปัวนิวกินี ทั้งนี้ บริษัทอยู่ระหว่างดำเนินโครงการต้นแบบดังกล่าว
โครงการนี้มีมูลค่าเริ่มต้นประมาณประมาณ 600,000 เหรียญดอลลาร์ออสเตรเลียต่อ 1 เมกะวัตต์ ขณะที่มูลค่ารวมทั้งหมดอยู่ระหว่างการเจรจากับ SunSHIFT ในฐานะเจ้าของโครงการ
“SunSHIFT (บริษัทในเครือของ Laing O’ Rourke) มีความตั้งใจที่จะสร้างความสัมพันธ์อันดีกับ BJCHI เช่นเดียวกับ Laing O’ Rourke ที่เคยทำงานกับเราสำหรับโครงการในอุตสาหกรรมเหมืองแร่จนประสบความสำเร็จเป็นอย่างดี โดยบริษัทคาดหมายว่า จะเป็นโอกาสที่ดีที่จะได้รับงานโครงสร้างเหล็กสำหรับใช้ติดตั้งแผงโซลาร์เซลล์เพิ่มเติมในอนาคต” นายหยัง เจิน ลี กล่าว